text: Síðani 2013 hevur Team Rynkeby Føroyar súkkla fyri at savna inn pening til børn við lívshættisligum sjúkum. Sjálvbodnað arbeiðið hjá felagsskapinum stuðlar børnum við hjarta-, lunga- og krabbasjúkum og teirra familjum. Betri Stuðul hevur øll árini verið ein av høvuðsstuðlunum hjá Team Rynkeby Føroyar.
text: #000003
text: Hjartaliga vælkomin til Betri her í Saltangará, øll somul! Og takk fyri at tit steðga á hjá okkum, nú tit eru á veg avstað. Eg veit, at tit hava ein drúgvan dag fyri framman, og nógv vilja eiga eitt petti av tykkum, men vit eru ordiliga glað og errin av at fáa tykkum uppá besøk. Okkara felags søga gongur nevniliga nógv ár aftur í tíðina.
text: #000005
text: Tí fyri 9 árum síðani kom ein smæðin, gulur hópur og rætti okkum í Betri hondina. Og eg kann siga sum er, at vit beinanvegin blotnaðu í knøunum og fingu bæði hjartabankan og gott eyga til tykkum. Tit vóru lívlig og skemtandi, men eisini álvarsom og eyðmjúk. Vit blivu bergtikin av góða hjartalagnum og vøkru virðunum, sum vóru so eyðsýnd.
text: #000006
text: Nú – 9 ár seinni – halda vit framvegis saman. Betri og Rynkeby hava gingið saman í 9 ár, og sum árini eru gingin, eru vit bara blivin betri við tykkum. Vit elska enn tykkara lívliga og skemtandi manér, og tann mátan, sum tit nú so spelkin bera gulu klæðini. Og sjálvt um tit kanska hava mist tað smædni, sum eyðkendi tykkum í byrjanini – og sjálvt um tit nú eru blivin meiri sjálvsikkur og elegant – so vita vit, at tit kortini hava varðveitt eyðmjúkleikan og góða hjartalagið.
text: #000008
text: Tí.. vit vilja hava ein partnara, sum er við uppá at skapa tryggleika. At fyribyrgja sjúku. Og at gagna samfelagnum. Hetta eru okkara ófrávíkiligu kriteriu til dreymapartnaran. Og tit uppfylla øll trý kriteriini. Tí haldi eg, at tað riggar so væl okkara millum. Tí blíva vit við at halda í tí hondini, sum tit rættu okkum fyri 9 árum síðani. Tit hava enn tað gávumilda og gevandi lyndið, og í tí stuðla vit tykkum framvegis 100%.
text: #000010
text: Tí skulu tit fáa eina heilsan við á vegnum, nú tit fara avstað. Og áðrenn eg handi kapteininum eina peningagávu, vil eg bara takka tykkum hjartaliga fyri tykkara innsats og trúðfesti – og ynskja tykkum ein frálíkan túr til París. 🚴🚴‍♂️
text: #000011
text: Men hvat liggur í grundini í orðinum ”at stuðla”?
text: #000016
text: Sprotin sigur, at ”ein stuðul” er okkurt, sum man styðjar seg til. Tað er ein, sum er øðrum til hjálpar. Tað kann eisini vera ein stútta undir onkrum, sum verður hildið uppi, so tað ikki smokkar saman.
text: #000017
text: ”At stuðla”, sigur Sprotin, er at veita hjálp og styrk.
text: #000018
text: Tann stuðulin, tit veita familjum, sum verða raktar av álvarsamari sjúku, kann ikki lýsast við orðum.
text: #000019
text: Tit geva teimum okkurt at styðja seg til, og tit eru við til at stútta undir hesar familjurnar og bera teimum uppi. Tit hjálpa og styrkja.
text: #000020
text: Tit stuðla. Og í Betri Stuðulsgrunninum hava vit verið fegin um at standa saman við tykkum í arbeiðinum – og at hava verið tykkum til hjálpar fíggjarliga.
text: #000026
text: Og so hava tit fingið fólk – eisini vaksin fólk – at brúka hjálm, tá tey súkkla. Og tað er í sær sjálvum eitt bragd. Tí áðrenn tit komu, vóru tað bara nøkur heilt fá, sum brúktu hjálm.
text: #000030
text: Í 8 ár hava vit sæð tykkum gulu súkklarar á vegnum. Í 8 ár hava tit við egnum kroppum stríðst fyri hesum góða endamálinum.
text: #000031
text: So fyri tykkara góða intiativ, tykkara hugskot, tykkara góða endamál og tykkara stríð, fáa tit hervið ein kekk uppá 125.000 krónur frá Betri Stuðulsgrunninum.
text: #000034
text: Fremsta endamálið hjá Betri Stuðul er at skapa tryggleika umvegis stuðul. Hetta gera vit við at stuðla átøkum, felagsskapum og verkætlanum, sum betra tryggleika, heilsu og samfelag okkara.
text: #000039